पाएं अपने शहर की ताज़ा ख़बरें और फ्री ई-पेपरडाउनलोड करें
शनिवार रात तेज हवा के बीच बूंदाबांदी के कारण रविवार काे मौसम का मिजाज पूरी तरह बदला नजर आया। लगातार 7 दिन से 40 डिग्री से अधिक तापमान पर झुलसाने वाली गर्मी से लोगों को बड़ी राहत मिली।तापमान 3 डिग्री नीचे दर्ज हुआ। रविवार को अधिकतम तापमान तापमान दोपहर 2 बजे से पहले 38 डिग्री सेल्सियस पर रहा। इसके बाद बादल छंटने से तापमान 40 डिग्री पहुंच गया।
शनिवार को अधिकतम तापमान तापमान 41 तो न्यूनतम 20 डिग्री था। एक हफ्ते से झुलसाने वाली गर्मी से रविवार को राहत महसूस की गई। यही नहीं सुबह होने के साथ ही आसमान में बादल छाए रहे। वातावरण में नमी और हवा की गति अधिक होने से तापमान गिर गया। वातावारण में आर्द्रता की मात्रा 37 फीसदी तक रही, तो हवा की गति 17 किलोमीटर प्रति घंटा होने से गर्मी का प्रभाव कम रहा।
मौसम विभाग ने तेज हवाओं के साथ बारिश होने की संभावना बताई थी, लेकिन वैसा नहीं हुआ। आसपास के जिलों में जरूर बारिश हुई और तेज हवा चली, लेकिन कोरबा जिले में तेज हवा के कारण बारिश का प्रभाव नहीं दिखा। मौसम विभाग की मानें तो अगले 24 घंटे तक आसमान में बादलों का प्रभाव बना रहेगा और कहीं-कहीं बारिश भी हो सकती है। जिले में उत्तरी हवा का दबाव बना हुआ है।
शुक्रवार से फिर बढ़ेगा तापमान, बढ़ेगी गर्मी
मौसम विभाग की मानें तो अगले तीन दिन तक तापमान 40 डिग्री सेल्सियस के नीचे रहेगा, क्योंकि आसमान से बादल अभी छटें नहीं हैं। इनके अगले एक दो दिन तक बने रहने की संभावना है। शुक्रवार से आसमान साफ होने लगेंगे और तापमान बढ़ेगा। शुक्रवार को फिर से तापमान 40 डिग्री तक पहुंचेगा और गर्मी बढ़ जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn